CELEX: 31985R3021
Language: el
Date: 1985-10-30 00:00:00
Title: Κανονισμός (ΕΟΚ) αριθ. 3021/85 της Επιτροπής της 30ής Οκτωβρίου 1985 που τροποποιεί τον κανονισμό (ΕΟΚ) αριθ. 262/79 όσον αφορά την προθεσμία για την προσκόμιση των αποδείξεων των ποσοτήτων μεταποιημένου βούτυρου

Avis juridique important

|

31985R3021

Κανονισμός (ΕΟΚ) αριθ. 3021/85 της Επιτροπής της 30ής Οκτωβρίου 1985 που τροποποιεί τον κανονισμό (ΕΟΚ) αριθ. 262/79 όσον αφορά την προθεσμία για την προσκόμιση των αποδείξεων των ποσοτήτων μεταποιημένου βούτυρου  

Επίσημη Εφημερίδα αριθ. L 289 της 31/10/1985 σ. 0014 - 0014 Ισπανική ειδική έκδοση: Κεφάλαιο 03 τόμος 38 σ. 0102  Πορτογαλική ειδική έκδοση : Κεφάλαιο 03 τόμος 38 σ. 0102 

***** ΚΑΝΟΝΙΣΜΟΣ (ΕΟΚ) αριθ. 3021/85 ΤΗΣ ΕΠΙΤΡΟΠΗΣ  της 30ής Οκτωβρίου 1985  που τροποποιεί τον κανονισμό (ΕΟΚ) αριθ. 262/79 όσον αφορά την προθεσμία για την προσκόμιση των αποδείξεων των ποσοτήτων μεταποιημένου βούτυρου  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως των αγορών στον τομέα του γάλακτος και των γαλακτοκομικών προϊόντων (1), όπως τροποποιήθηκε τελευταία από τον κανονισμό (ΕΟΚ) αριθ. 1298/85 (2), και ιδίως το άρθρο 6 παράγραφος 7,  Εκτιμώντας:  ότι το άρθρο 22 παράγραφος 4 του κανονισμού (ΕΟΚ) αριθ. 262/79 της Επιτροπής της 12ης Φεβρουαρίου 1979 σχετικά με την πώληση, σε μειωμένη τιμή, βουτύρου που προορίζεται για την παρασκευή προϊόντων ζαχαροπλαστικής, παγωτών και άλλων προϊόντων διατροφής (3), όπως τροποποιήθηκε τελευταία από τον κανονισμό (ΕΟΚ) αριθ. 2072/85 (4), προβλέπει ότι οι ασφάλειες μεταποίησης παρακρατούνται ανάλογα με τις ποσότητες για τις οποίες οι αποδείξεις δεν έχουν προσκομισθεί σε προθεσμία 18 μηνών· ότι φαίνεται ότι κύρωση, που αντιστοιχεί στην ολική απώλεια της ασφάλειας μετά από τη λήξη της προθεσμίας των 18 μηνών λόγω ελλείψεως προσκομίσεως των αποδείξεων, δεν είναι απαραίτητη για να εξασφαλισθεί η τήρηση των αντικειμενικών στόχων της ρύθμισης και ότι πρέπει να καταστεί πιο ελαστική η εφαρμογή της· ότι πρέπει, επιπλέον, να προβλεφθεί ότι η νέα διάταξη μπορεί να εφαρμοσθεί στην περίπτωση που οι ασφάλειες δεν έχουν ακόμα παρακρατηθεί οριστικά·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 22 παράγραφος 4 του κανονισμού (ΕΟΚ) αριθ. 262/79, προστίθεται το ακόλουθο εδάφιο:  «Εντούτοις, αν οι αποδείξεις προσκομισθούν σε 18 μήνες, μετά τη λήξη της προθεσμίας που αναφέρεται στο πρώτο εδάφιο, αποδίδεται το 85 % του ποσού που έχει παρακρατηθεί.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται μετά από αίτηση των ενδιαφερομένων στις ασφάλειες που έχουν συσταθεί πριν από την ημερομηνία αυτή και οι οποίες δεν έχουν οριστικά παρακρατηθεί.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 30 Οκτωβρίου 1985.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 137 της 27. 5. 1985, σ. 5.  (3) ΕΕ αριθ. L 41 της 16. 2. 1979, σ. 1.  (4) ΕΕ αριθ. L 196 της 26. 7. 1985, σ. 22.